1. Vedtekter for Straumsvik Barnehage i henhold til Barnehageloven § 7
2. Eierforhold

Straumsvik barnehage er en selveiende økonomisk forening.

1. Formål

Barnehagen skal sikre barn under opplæringspliktig alder gode utviklings- og aktivitetsmuligheter i nær forståelse og samarbeid med barnas hjem.

Barnehagen skal drives i samsvar med de til enhver tid gjeldende lover, forskrifter, vedtekter, fastsatt budsjett og årsplan for barnehagens pedagogiske virksomhet.

1. Opptaksmyndighet

Daglig leder foretar opptak av barn i barnehagen. Styret kan endre denne bestemmelsen.

1. Opptakskrets og opptakskriterier

Opptakskretser i prioritert rekkefølge:

1. Barn av andelslagets medlemmer
2. Barn hjemmehørende i Straumsvik skolekrets
3. Barn hjemmehørende i andre skolekretser

Barnehagen er åpen for barn fra 6 måneder. Barn som er tildelt fast plass, får beholde plassen til utgangen av barnehageåret det år barnet fyller 6 år.

Følgende kriterier i prioritert rekkefølge gjelder innenfor hver opptakskrets:

1. Iht. barnehageloven § 13 har barn med nedsatt funksjonsevne og barn som det er fattet vedtak om etter lov om barneverntjenester §§ 4-12 og 4-4 annet og fjerde ledd, rett til prioritet ved opptak i barnehage.
2. Daglig leder kan gi ansatte fortrinnsrett ved opptak av barn, dersom dette er viktig for å få besatt stillinger.
3. Søsken av barn som har plass i barnehagen.
4. Barnehagen skal tilstrebe en hensiktsmessig alderssammensetning og sikre en forsvarlig drift.

Styret kan endre denne bestemmelsen.

Barnehagen tilbyr plasser i størrelsen 50%, 60%, 80%, 100% og turnusplass.

1. Opptaksperiode og oppsigelsesfrist

Opptak av barn skjer hele året, men hovedsakelig ved hovedopptak 1. mars. Daglig leder kan tilby barnehageplass etter kapasitet utenom hovedopptak. Beslutningen om opptak av barn i barnehagen og tildeling av ledige plasser foretas av barnehagen etter skriftlig søknad iht. Barnehagelovens bestemmelser om samordnet opptaksprosess.

Oppsigelsestid på barnehageplassen er 2 måneder pr. oppsigelsesdato. Oppsigelsen fra barnehagens side krever saklig grunn og skal skje skriftlig.

Oppsigelse fra foresattes side mottatt av barnehagen etter 1. april medfører en plikt til å betale foreldrebetaling ut juli måned. Dersom barnehagen får inn nytt barn i oppsigelsesperioden skal foreldrebetalingsplikten i oppsigelsestiden reduseres forholdsmessig.

Styret kan endre denne bestemmelsen.

1. Fastsettelse av foreldrebetalingen

Foreldrebetalingen fastsettes av styret.

1. Klageadgang ved avslag på søknad om barnehageplass ved hovedopptak

Ved hovedopptak kan søker klage over avslag på søknad om barnehageplass og på avslag om å få sitt første eller andre ønske oppfylt.

Utenom hovedopptak kan bare søkere til barnehagen med lovfestet rett til prioritet etter barnehageloven § 13 klage dersom de ikke tilbys plass. Dette gjelder barn med nedsatt funksjonsevne og barn som det er fattet vedtak om etter nærmere bestemmelser i lov om barneverntjenester.

Klagen må fremsettes skriftlig for kommunen og må nevne hvilken avgjørelse det klages over og de grunner klagen støtter seg til. Klagefristen er 3 uker fra det tidspunkt avgjørelsen som det skal klages over er kommet fram til søkeren. For den som ikke har mottatt underretning, løper fristen fra det tidspunktet vedkommende har fått eller burde ha skaffet seg kunnskap om avgjørelsen.

Reglene for klageadgang finnes i Forskrift om saksbehandlingsregler ved opptak i barnehage, (forskrift 2005-12-16 nr. 1477)

1. Andre opplysninger av betydning, jfr. barnehageloven § 7

Iht. barnehageloven § 7 skal barnehagevedtektene gi opplysninger som er av betydning for foreldrenes/de foresattes forhold til barnehagen. Det vises i den anledning til avtale om disponering av barnehageplass som signeres som aksept av tilbud om barnehageplass. I avtalen er rettigheter og forpliktelser i avtaleforholdet detaljert regulert.

Noen vilkår fra nevnte avtale siteres i tillegg her:

* Styret i barnehagen forbeholder seg retten til å kunne endre vilkårene i denne avtale. Slik endring skal varsles skriftlig med minst 2 måneders frist før iverksettelse. Vilkårsendring gir foresatte rett til å si opp plassen med 1 måneds oppsigelsestid fra varselet er mottatt. Slike endringer kan være, men er ikke begrenset til, foreldrebetaling, gebyr og matpenger
* Tilbudet om barnehageplass løper fra til sang om plass og frem til skolepliktig alder.
* Ved mislighold av avtalen fra barnehagens side kan foresatte ha rett til de alminnelige misligholdsbeføyelser, herunder prisavslag og erstatning. Dersom misligholdet er vesentlig kan barnehageplassen sies opp med øyeblikkelig virkning. I et slikt tilfelle kan andelskapitalen kreves innløst med øyeblikkelig virkning.
* Ved betalingsmislighold kan barnehagen kreve forsinkelsesrente iht. lov om forsinkelsesrente, og motregne evt. utestående i andelsinnskuddet.

Gjentatte mislighold vil kunne utgjøre et vesentlig mislighold. Ved vesentlig mislighold kan barnehageplassen sies opp med øyeblikkelig virkning.

* Foresatte som benytter barnehageplass plikter å delta på inntil 10 timer dugnad som blir arrangert av barnehagen pr. barnehageår. Styret fastsetter antall dugnadstimer, begrenset oppad til 10 timer.

Dersom pliktig dugnad ikke gjennomføres skal det svares en ekstra foreldrebetaling fastsatt av styret som for tiden utgjør kr 100,- pr. misligholdt dugnadstime.

1. Leke- og oppholdsareal

Barnehagens norm for arealutnytting er 4 m² leke- og oppholdsareal pr. barn over 3 år, og 5,5 m² for barn under 3 år. Styret kan endre denne bestemmelsen.

1. Åpningstid og ferie

Barnehagen er åpen fra kl. 07.00 til kl. 16.30 mandag til fredag, med mulighet for å avtale utvidet åpningstid på 15 min morgen. Styret kan endre denne bestemmelsen.

Barnehagen stenger kl. 12.00 julaften (24. desember) og nyttårsaften (31. desember) dersom disse faller på en hverdag, samt på onsdag før skjærtorsdag. Barnehagen er stengt på helligdager.

Barnehageåret starter 15. august. Barn som skal gå over i skolen kan gå i barnehagen frem til 15. august.

Barna skal ha max 9 timer i barnehagen pr dag.

Alle barn i barnehagen skal ha 4 ukers ferie i løpet av barnehageåret, 3 av disse skal være sammenhengende. I tillegg skal disse avvikles fra 1 juni til 1 september.

Styrer kan stenge barnehagen dersom det er mindre enn 4 barn på disse dagene.

Det gis mulighet for kjøp av enkeltdager, såfremt det er ledig kapasitet.

Planleggingsdager: 4 planleggingsdager pr. Barnehageår.

1. 25 Permisjoner.

Syke barn må holdes hjemme til de kan delta i den daglige aktiviteten i barnehagen.

Barnehagen må få beskjed om fravær så raskt som rår.

Ved sykefravær, som er dokumentert av lege, kan det søkes fritak fra foreldrebetalingen for fravær utover 2 uker.

Det kan ved spesielle grunner bli innvilget inntil 1 års permisjon eller inntil 2 års delt permisjon.

Permisjoner under 5 måneder vil ikke bli innvilget.

Permisjonssøknader må leveres 2 måneder før en permisjon.

1. HMS

Barnehagen skal foreta internkontroll etter gjeldende regler og forskrifter. Det vises til PBL HMS for dokumentasjon av barnehagens internkontrollsystem. Styret kan endre denne bestemmelsen.